E-kehit ha pa oa e ti ar re ganet araog ar c'houlz, Sullivan ne oa ket ewid kaoud e alan e hunan (e galon a deue ha ne skoe ket buan awalc'h, n'arrue ket oksijen awalc'h gant e damm spered). Daoust da se e oa deuet hon bugel e-barzh, hag a-benn e oa bet tri mis amzer en ospital e oamp bet leset da gass anezhañ ganimp d'ar gêr. Ur c'haer a vugel a oa Sullivan ha kaoud a rae dimp en noa yec'hed mad. Siwazh, a-bob da 'h ae ar misioù, e welemp ne oa ket evel ar vugale en e noad : da dri mis n'en noa dalc'h ebed d'e benn. Da c'hwec'h mis ne chome ket en e goasez na n'en noa ket dalc'h e-barzh gwalenn e gein. Hag ewid dalc'hen traoù en e daouarn e oa ken gwazh all.